CELEX: 32013D0905(01)
Language: mt
Date: 2013-09-02 00:00:00
Title: Deċiżjoni tal-Kunsill tat- 2 ta’ Settembru 2013 li tadotta l-pożizzjoni tal-Kunsill dwar l-abbozz ta' baġit ġenerali tal-Unjoni Ewropea għas-sena finanzjarja 2014

5.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/12
            
         DEĊIŻJONI TAL-KUNSILL
   tat-2 ta’ Settembru 2013
   li tadotta l-pożizzjoni tal-Kunsill dwar l-abbozz ta' baġit ġenerali tal-Unjoni Ewropea għas-sena finanzjarja 2014
   2013/C 256/05
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314(3) tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Billi:
   
               —
            
            
               fit-28 ta' Ġunju 2013, il-Kummissjoni ppreżentat proposta li fiha l-abbozz tal-baġit ġenerali tal-Unjoni Ewropea għas-sena finanzjarja 2014 (1),
            
         
               —
            
            
               il-Kunsill eżamina l-proposta tal-Kummissjoni bil-ħsieb li tiġi ddefinita pożizzjoni konsistenti, fuq in-naħa tad-dħul, mad-Deċiżjoni tal-Kunsill 2007/436/KE, Euratom tas-7 ta' Ġunju 2007 dwar is-sistema tar-riżorsi proprji tal-Komunitajiet Ewropej (2), u fuq in-naħa tal-infiq, mal-kontenut tal-ftehim fil-prinċipju li ntlaħaq fis-27 ta' Ġunju 2013 dwar il-qafas finanzjarju pluriennali 2014-2020,
            
         IDDEĊIEDA KIF ĠEJ:
   Artikolu waħdieni
   Il-pożizzjoni tal-Kunsill dwar l-abbozz ta' baġit ġenerali tal-Unjoni Ewropea għas-sena finanzjarja 2014 ġiet adottata mill-Kunsill fit-2 ta' Settembru 2013.
   It-test sħiħ huwa aċċessibbli għal konsultazzjoni jew għat-tniżżil mill-website tal-Kunsill: http://www.consilium.europa.eu/
   
      Magħmul fi Brussell, it-2 ta’ Settembru 2013.
      
         
            Għall-Kunsill
         
         
            Il-President
         
         L. LINKEVIČIUS
      
   
   
      (1)  COM(2013) 450 final.
   
      (2)  ĠU L 163, 23.6.2007, p. 17.